එමෙන්ම පද්මපානි, වජ්‍රපානි බෝධි සත්ව රූප ද බුදු රුව දෙපස දක්නට ඇත. ඒ සියල්ල ඔසවාගෙන සිටින මිනිස් රූප දෙකක් දැකිය හැකි අතර පෙණ ගොබ පහකින් යුතු නාග රූප ඒ මිනිස් රූපවලට හිසට ඉහළින් කැටයම් කර ඇත. බුදුන්වහන්සේ වන්දනා කරන දෙව් රූප ද ඉහළින් පෙනෙයි. මෙම ආරාම සංකීර්ණයේ ජල ටැංකි තිබුණ ද ඒවා කාලයා සමඟ නටබුන්ව ගොස් ඇත. ක්‍රි.පූ. 2 වැනි සියවසේ දී ආරම්භ වුව ද කලින් කලට මේ ආරාම සංකීර්ණය වෙනස් වී ගිය ආකාරය මෙහි ඇති කැටයම් හා නටබුන්වලින් පැහැදිලි කරගත හැකිය. චෛත්‍ය ගෘහය ඇති කවුළුවක් අසල ඇති බිත්තියේ ඇති සෙල්ලිපියෙන් කියැවෙන්නේ, පතිකාම් හි පදිංචි පිටුල් නම් ගෞතම ගෝත්‍රයට අයත් බ්‍රාහ්මණයකු සිය සහෝදරයා ද සමඟ එක්ව මෙම ලෙන ධර්මදානය සඳහා පරිත්‍යාග කළ බවයි. මෙය බ්‍රාහ්මී සෙල්ලිපියකි. භාරතයේ පමණක් නොව, ශ්‍රී ලංකාවේ ද මෙසේ ලියා ඇති බ්‍රාහ්මී සෙල්ලිපි ගණනාවකි. මෙය ලියා ඇති භාෂාව ප්‍රක්‍රිට් ලෙස හැඳින්වෙයි.
බුදු රුව දෙපස දක්නට ලැබෙන්නේ කුමන බෝදිසත්ව රූපද?
පද්මපානි, වජ්‍රපානි බෝධි සත්ව රූප